**Ата-ана мен балабақшаның байланысы.**

«Келісіп пішкен тон келте болмайды»

Р.Қ.Жұмағұлова

Павлодар қаласы

№41 «Жұлдыз» шағын

орталығының тәрбиешісі

Дені сау, рухы таза ұрпақ өсіру ең маңызды да негізгі мәселе екені анық.

Бала тәрбиесінде отбасы басты роль атқаратыны да рас. Өйткені кішкентай бала отбасына өте жақын да тәуелді және ата-анамен тығыз байланыста өмір сүреді. Қанша текті, тіні таза болса да көзін ашқаннан кейін көргені мен сезгеніне орай отбасымен айналасындағылар өз әсерін тигізбей қомайды. Қандай жағдай болса да ұрпағын жауын мен жел өтінен, жаман әсерден қорғап, өз бойындағы ең жақсы қасиеттерін сіңіру әке мен шешенің ұлы борышы. Отбасы бала үшін – өмірлік маңызды әлеуметтік орта. Отбасының жылылығы мен махаббаты – баланың өзіне сенімін арттырып, болашағына нық қадам жасауына зор ықпал етеді.

Ата-аналардың олардың құзыреттіліктерінің қалыптасуымен жүзеге асырылуы, оны баланың жас ерекшелігіне қарай қолдану, баламен қалай қарым-қатынас жасау жөнінде арнайы мамандырылған кеңестермен қамтамасыз ету. Сол кеңестердің бірі Мария Мантисоридің «Ата-аналарға арналған қағидаларын» ұсынғым келіп отыр. Егер де сіз осы тізімді кемінде аптасына бір рет оқып тұрсаңыз, балаларыңызбен өзара қарым-қатынасыңыз әлдеқайда жақсара түседі. Нәтижесінде бақытты ата-ананың бауырында бақытты бала-шаға тамырын кеңге жаяды.

1. Балаларды қоршаған ортасындағы адамдар тәрбиелейді.
2. Егер баланы жиі сынға алсаңыз, ол талқылауды үйренеді.
3. Егер баланы жиі мақтап тұрсаңыз, ол бағалауды үйренеді.
4. Егер балаға кек сақтай берсеңіз, ол төбелесуді үйренеді.
5. Егер балаға әділ болсаңыз, ол әділеттілікті бойына сіңіреді.
6. Егер балаға жиі әзілдеп, келемеждей берсеңіз, ол жасқаншақ, жасық болады.
7. Егер бала өзін қауіпсіз жағдайда сезініп өмір сүрсе, ол сене білуге үйренеді.
8. Егер баланы жиі ұятқа қалдыратын болсаңыз, ол өзін үнемі кінәлі сезінетін болады.
9. Егер баланы үнемі қолдап отырсаңыз, ол өзін құрметтейтін болады.
10. Егер балаға жанындағылар мейірімен қарайтын болса, ол төзімді болуға бейімделеді.
11. Егер баланы әрдайым ержүрек деп қолпаштаса, оның өзіне деген сенімі күшейеді.
12. Егер бала достық, махаббат аурасында тәрбиеленсе, өзін қажетпін деп санаса, ол бұл өмірде махаббатың мәнін түсіне біледі.
13. Бала туралы өзі барда да, өзі жоқта да жаман, ғайбат сөздер айтпаңыз.
14. Баланың жақсы өсіп – жетілуіне, жан-жақты көзқарасының кеңеюі үшін еңбектеніңіз, нәтижесінде жаман бала болмайды.
15. Жаңа технология ғасырына бейім болуға тырысыңыз, ескімен жүрмеңіз. Жаңа дүниелерді қалай меңгеру керек екенін тек Сіз ғана үйрете аласыз.
16. Балаңызға керек жағдайда, көңіл бөліңіз. Ол сөйлеп жатқанда соңына дейін тындап, барлық сұрағына жауап беруге тырысыңыз.
17. Қате жіберіп қойған балаға ұрысып – жекудің орнына сыйлай біліңіз. Ол өз қатесін сол уақытта немесе кейін түзей білсе болғаны. Егер бала қателік жібермесе, ештеңе үйренбейді.
18. Бала не істегенін, не істейтінін ойлап, талқылап жатса, немесе біреудің іс әрекетін бағалап жатса, тыңдап, дұрыс ақыл айта біліңіз.
19. Жұмыс істегісі келетін, бір ақ жан-дүниесіне жақын мамандықты табалмай жүрген балаға барынша дұрыс кеңес беріңіз.
20. Бала кішкене күнінде түсіне алмаған нәрселерін санасына сіңіріңіз. Қолынан келмейтін, меңгере алмаған іс әрекеттерін үйретіңіз. Кішкентай бүлдіршін кез келген дүниені бірден бойына сіңіре алмайды, сондықтан бірінші мәрте түсінбей жатса, шыдамды болыңыз. Балаға білдірмей қолдау көрсетіп, демеп отырыңыз. Ол бір жетістікке тек өз күшімен жетпесе де, соның арқасы екенін айтып отыруды ұмытпаңыз.
21. Әр уақытта баламен қалыпты сабырлы жағдайда сөйлесіңіз. Ашуланып отырғанда ашуды баладан алмаңыз.

Осылайша ата-аналармен тығыз байланыста болып, тәрбие ісін барынша жүзеге асыруға болады.